rejauldu/bengali-wikipedia huggingface dataset:
লেবার সলিডারিটি ক্যাম্পেইন ছিল ১৯৮১ সালের ফেব্রুয়ারিতে প্রতিষ্ঠিত লেবার পার্টির সাথে যুক্ত একটি ব্রিটিশ রাজনৈতিক সংগঠন।  লেবার পার্টির বামপন্থীদের সাথে লড়াইয়ের ডানপন্থী থেকে জন্ম নেওয়া, এটি লেবার পার্টির মধ্যে মূলধারার গণতান্ত্রিক ঐতিহ্যকে রক্ষা করার জন্য নিজেকে দেখেছিল, যাতে বামপন্থীদের অগণতান্ত্রিক শক্তির মোকাবিলা করার সময় একটি নির্বাচনযোগ্য ভবিষ্যত সরকার নিশ্চিত করা যায়। এটিকে ইশতেহার গ্রুপের উত্তরসূরি হিসেবে দেখা হয়। এর নাম পোলিশ স্বাধীন ট্রেড ইউনিয়নের উপর ভিত্তি করে রাখা হয়েছিল।  এটি ১৯৮১ সালের জানুয়ারিতে লেবার পার্টির সম্মেলনের প্রতিক্রিয়া ছিল যা লেবার পার্টির নেতা নির্বাচনের জন্য সিস্টেম পরিবর্তন করে এবং লাইমহাউস ঘোষণার ফলে 28 জন লেবার এমপি অবশেষে সোশ্যাল ডেমোক্রেটিক পার্টিতে যোগদান করে। প্রাথমিক নেতৃস্থানীয় সদস্যদের মধ্যে ছিলেন রয় হ্যাটারসলে, পিটার শোর, কেন উলমার এবং অস্টিন মিচেল এবং ১০০ টিরও বেশি লেবার এমপিরা এর উদ্বোধনী সভায় যোগদান করেছিলেন।Papers relating to the Labour Solidarity Campaign, Jisc archive  প্রচারাভিযান সফলভাবে ডেনিস হেলিকে লেবার পার্টির ডেপুটি লিডার হিসেবে পুনঃনির্বাচন করতে সক্ষম করে। ছায়া মন্ত্রিসভায় তার সমর্থকদের নির্বাচিত করতে প্রায়শই সফল হলেও, লেবার পার্টির জাতীয় নির্বাহী কমিটির নির্বাচনী নির্বাচনে এটি কম সফল ছিল। এটি বিলুপ্ত হওয়ার পরে অর্জিত শ্রম নেতৃত্বের নির্বাচনের জন্য নির্বাচনী বিভাগের জন্য "এক সদস্য, একটি ভোট" ইস্যুতে প্রচারণা চালায়। ১৯৮৭ সালের ইউনাইটেড কিংডমের সাধারণ নির্বাচনের পর, এটা স্পষ্ট হয়ে ওঠে যে সংসদে লেবার সলিডারিটির প্রত্যক্ষ প্রভাব দুর্বল হয়ে পড়েছে এবং এর সমর্থকদের তাদের উদ্দেশ্য অর্জনের জন্য মধ্যপন্থী কিনোকাইট নরম-বামদের সাথে কাজ করতে হবে। এটি ১৯৮৮ সালে নিজেকে বিলীন করে দেয়, এর অনেকগুলি থিম একটি পুনরুজ্জীবিত লেবার ফার্স্ট ক্যাম্পেইন দ্বারা নেওয়া হয়েছিল।The Fightback of the Traditional Right in the Labour Party 1979 to 1987, pages 163-220, Dianne Hayter, 2004   তথ্যসূত্র   বিষয়শ্রেণী:শ্রমিক দল (যুক্তরাজ্য) এর উপদল বিষয়শ্রেণী:যুক্তরাজ্যের রাজনৈতিক প্রচার গোষ্ঠী বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন
বেকন হল এক ধরনের লবণজাত করা শুকরের মাংস যা সাধারণত পেট বা পিঠের কম চর্বিযুক্ত অংশের বিভিন্ন টুকরা দিয়ে তৈরি করা হয়। বিশেষত প্রাতরাশের সময় এটি একটি সাইড ডিশ হিসাবে খাওয়া হয় । এছাড়াও  বিএলটি স্যান্ডউইচের কেন্দ্রীয় উপাদান হিসেবে এবং সালাদের স্বাদবর্ধক হিসেবে বেকন ব্যবহৃত হয়। বেকন বার্ডিং এবং লার্ডিং রোস্টের জন্যও ব্যবহৃত হয়, বিশেষত শিকারযোগ্য পাখির মাংসের উপর স্তরযুক্ত হয়ে রোস্ট জয়েন্টগুলোর অন্তরক বা স্বাদবর্ধক হিসেবে বেকন ব্যবহার করা যায়। বেকন (ইংরেজি: bacon) শব্দটি প্রোটো-জার্মানিক *bakkon থেকে উদ্ভূত, যার অর্থ "পিঠের মাংস"। Online Etymological Dictionary: bacon (n.)  অন্যান্য প্রাণীর মাংস যেমন গরু, ভেড়া , মুরগি, ছাগল বা টার্কির মাংস কেটে প্রক্রিয়াজাত করে বেকনের মতো তৈরি করা যায়। উদাহরণস্বরূপ টার্কি বেকনের  উল্লেখ করা যায়।  এই পদ্ধতি উল্লেখযোগ্য সংখ্যক ইহুদি এবং মুসলিম জনসংখ্যার এলাকায় সাধারণ কারণ উভয় ধর্মেই শুকরের মাংস খাওয়া নিষিদ্ধ ।  ব্যতিক্রম হিসেবে নিরামিষ বেকন যেমন সয়া বেকনও বিদ্যমান।   তথ্যসূত্র   বিষয়শ্রেণী:বেকন বিষয়শ্রেণী:সকালের নাস্তার পদ
alt=OKPA|থাম্ব|ওক্পা alt=How okpa is processed|থাম্ব|ওক্পা প্রক্রিয়াকরণ ওকপা একটি খাবার যা ইগবো জনগণ বাম্বারা বাদাম দিয়ে প্রস্তুত করেন। এটি এনুগু রাজ্য এবং নিগার রাজ্যে জনপ্রিয় এবং একটি ঐতিহ্যবাহী নাইজেরিয়ান খাবার হিসেবে শ্রেণীবদ্ধ। অন্যান্য জাতিগত গোষ্ঠীও এটি খেয়ে থাকে (পাপ বা একা)। ইগবো ভাষায় ওকপা আরও কিছু নামে যেমন ইগবা এবং নতুচা নামে পরিচিত। হাউসা ভাষায় এটিকে গুরজিয়া বা কওরুরু বলা হয়।  ওকপা প্রধানত বাম্বারা বাদামের ময়দা, মরিচ, পাম তেল এবং মশলা দিয়ে প্রস্তুত করা হয়। এটি কুমড়া পাতা এবং সুগন্ধী পাতা দিয়ে তৈরি করা হয়। পুষ্টিগত দিক থেকে, ওকপাতে প্রায় ১৬.৯২% কাঁচা প্রোটিন, ৪.৯৩% চর্বি, ২৬.৬২% কার্বোহাইড্রেট এবং ২১৬.২৮ কিলোক্যালরি শক্তির মান রয়েছে। এটিকে একটি অত্যন্ত ভারসাম্যপূর্ণ প্রধান খাবার হিসাবে তৈরি করে।   গ্যালারি    আরও দেখুন    নাইজেরিয়ান রন্ধনপ্রণালী  বাম্বারা চিনাবাদাম  মঈন-মঈন   তথ্যসূত্র   বিষয়শ্রেণী:ভাপায়িত খাবার বিষয়শ্রেণী:পুডিং বিষয়শ্রেণী:নাইজেরীয় রন্ধনশৈলী
মুফতি ইউসুফ বাঙ্গালী ষোড়শ শতকের শত্তারী তরীকার একজন পীর ছিলেন। ফারুকী ও মোগল বাদশাহ আকবরের শাসনামলে তিনি একজন বিশিষ্ট ওস্তাদ ছিলেন।   পটভূমি  ইউসুফ, বাঙ্গালী বংশোদ্ভূত। তিনি আরও ইসলামী তালীমের জন্য বর-ই-সগীর জুড়ে সফর করেছিলেন, শেষে ওজীহুদ্দীন আলবীর শাগরেদ ও মুরীদ হয়েছিলেন।   কর্মজীবন  আলবী সাহেবের এজাজত নিয়ে, তিনি বুরহানপুরে বসতি স্থাপন করেন ও সেখানে তিনি একটি খানকা এবং একটি মাদ্রাসা পরিচালনা শুরু করেন।  ইউসুফ সাহেব শত্তারী তরীকার একজন বিশিষ্ট বাঙ্গালী বংশোদ্ভূত আলেমদের মধ্যে ছিলেন, অন্যান্য বাঙ্গালী বংশোদ্ভূত শত্তারী পীর হলেন শ্রীহট্টের আলী শের এবং লখনৌতির শাহ মনঝন। ঈসা বুরহানপুরী ও পীর মুহম্মদ বিন আব্দুল হলীম ইউসুফের অধীনে পড়াশোনা করেন। মুফতি ইউসুফ সাহেব মুসলিম শিশুদের খৎনাও করাতেন, এর মধ্যে উল্লেখযোগ্য হল সাকা জী বুরহানপুরী, যিনি পরবর্তীতে বুরহানপুরের অন্যতম বিশিষ্ট আলেমে দ্বীন হয়ে ওঠেন। যদিও ইউসুফের অনেক শাগরেদ ছিল, তবুও তিনি কাউকে তাঁর মুরীদ হতে কবুল করেননি এবং পরিবর্তে তাঁর শাগরেদদের তাঁর সমসাময়িক তাহির ইউসুফ সিন্ধির কাছে নির্দেশ দেন। তার দুই ছেলে আবদুল্লাহ ও আব্দুর-রহমান, যারা উভয়েই সিন্ধি সাহেবের মুরীদ হয়েছিলেন, তাদেরও একই মানসিকতা ছিল।   আরও দেখুন   আলা বখশ, আরেকজন ষোড়শ শতাব্দীর বাঙ্গালী আলিমে দ্বীন   তথ্যসূত্র   বিষয়শ্রেণী:১৬শ শতাব্দীর বাঙালি বিষয়শ্রেণী:১৬শ শতাব্দীর মুসলিম ধর্মতত্ত্ববিদ বিষয়শ্রেণী:বুরহানপুর জেলার ব্যক্তি বিষয়শ্রেণী:বাঙালি আলেম
কোন বস্তু বা তাপগতীয় সিস্টেম এ যে তাপের আদান-প্রদান হলে তার তাপমাত্রা পরিবর্তিত হয় এবং তার সাথে উক্ত সিস্টেমের কিছু দৃশ্যমান বৈশিষ্ট্যেরও পরিবর্তন হতে পারে তাকে বোধগম্য তাপ বলে। কিন্তু এক্ষত্রে সিস্টেমের আয়তন, চাপের মত নির্দিষ্ট কিছু দৃশ্যমান বৈশিষ্ট্য অপরিবর্তনীয়ও থাকতে পারেPartington, J.R. (1949). An Advanced Treatise on Physical Chemistry, Volume 1, Fundamental Principles. The Properties of Gases, Longmans, Green, and Co., London, pages 155-157.Prigogine, I., Defay, R. (1950/1954). Chemical Thermodynamics, Longmans, Green & Co, London, pages 22-23.Adkins, C.J. (1975). Equilibrium Thermodynamics, second edition, McGraw-Hill, London, , Section 3.6, pages 43-46.Landsberg, P.T. (1978). Thermodynamics and Statistical Mechanics, Oxford University Press, Oxford, , page 11.   ব্যবহার    বোধগম্য তাপ আসলে সুপ্ত তাপ এর বিপরীত একটি রাশি। সুপ্ত তাপ হল সেই তাপ যার আদান প্রদান ঘটলে সিস্টেমের তাপমাত্রার কোন পরিবর্তন হয় না, অর্থাৎ এটির উপস্থিতি বোঝা যায় না বা এটি সিস্টেমে সুপ্তাবস্থায় থাকে। উদাহরণস্বরূপ, কোন পদার্থের দশা পরিবর্তনের সময় যেমন বরফ গলনের সময় বরফ ও তরলের সিস্টেমের তাপমাত্রা সমস্ত বরফ গলে যাওয়া অবধি স্থির থাকে। 'সুপ্ততাপ' এবং 'বোধগম্যতাপ' আসলে পারস্পরিক সম্পর্কযুক্ত।  কোন একটি তাপগতীয় প্রক্রিয়াধীন কোন বস্তুর আপেক্ষিক তাপ (c), তাপমাত্রার পরিবর্তন() ও তার ভর(m) এর গুণফলই হবে উক্ত প্রক্রিয়ার বোধগম্য তাপ। অর্থাৎ:     বাম|থাম্ব|জুল বোধগম্য তাপকে থার্মোমিটার দ্বারা পরিমাপযোগ্য শক্তি হিসাবে বর্ণনা করেছিলেন বোধগম্য তাপ এবং সুপ্ত তাপ শক্তির কোনও বিশেষ রূপ নয়।বরং এরা কোন বস্তু বা তাপগতীয় সিস্টেমের ওপর এদের ওপর কী প্রভাব পড়ে সেটা বিবেচনায় নিয়ে কোন বস্তু বা তাপগতীয় সিস্টেমে তাপের বিনিময় ব্যাখ্যা করে।  আদি বিজ্ঞানীরা যারা তাপগতিবিদ্যার ধারণা প্রবর্তন করেছিলেন, তাঁদের লেখায় ক্যালোরিমিতিতে বোধগম্য তাপের তাৎপর্য স্পষ্ট ছিল। জেমস প্রেসকট জুল ১৮৪৭ সালে বোধগম্য তাপকে এমন একটি শক্তি হিসাবে ব্যাখ্যা করেছিলেন যা থার্মোমিটারের মাধ্যমে পরিমাপ করা যায়।  প্রকৃতিতে বিভিন্ন ক্ষেত্রে শক্তি পরিবহনের সময় বোধগম্য তাপ ও সুপ্ত তাপ উভয়ই লক্ষ্য করা যায়। সুপ্ততাপ মূলতঃ দশা পরিবর্তনের সাথে সম্পর্কিত, ধ্রুব তাপমাত্রায় এই তাপ পরিমাপ করতে হয়। বিশেষত প্রকৃতিতে জলীয় বাষ্পের দশা পরিবর্তনের সময়, বেশিরভাগ ক্ষেত্রে যখন বাষ্পীকরণ এবং ঘনীভবন হয়, তখন সুপ্ততাপ কাজ করে। অপরদিকে বোধগম্য তাপ সরাসরি প্রকৃতির তাপমাত্রা পরিবর্তন করে ফেলে।  আবহাওয়াবিদ্যায়, 'বোধগম্য তাপ প্রবাহ(ফ্লাক্স)' শব্দটির অর্থ ভপৃষ্ঠ থেকে বায়ুমণ্ডলে পরিবহন প্রক্রিয়ায় যে পরিমাণ তাপের প্রবাহ(ফ্লাক্স) ঘটে তার পরিমাণ।Stull, R.B. (2000). Meteorology for Scientists and Engineers, second edition, Brooks/Cole, Belmont CA, , page 57. এটি পৃথিবীর পৃষ্ঠের শক্তির চাহিদার যোগান দেয়ার জন্য একটি গুরুত্বপূর্ণ উৎস। বোধগম্য তাপ প্রবাহ সাধারণত এডি কোভ্যারিয়েন্স পদ্ধতিতে পরিমাপ করা হয়।  বোধগম্য তাপ সাধারণত কোন বস্তুর অভ্যন্তরীণ শক্তিকে বৃদ্ধি করে। এর ফলে বস্তুটির অণু-পরমাণুগুলোও অধিক গতিশীল হয়। ফলে সামগ্রিকভাবে বস্তুটির তাপমাত্রা বৃদ্ধি পায়।   আরো দেখুন    এডি তাপ প্রবাহ সাধারণত পদ্ধতিতে পরিমাপ করা হয়। কোভ্যারিয়েন্স ফ্লাক্স (এডি কোরিলেশন, এডি ফ্লাক্স)  এনথালপি  আদর্শ পদার্থসমূহের জন্য বিভিন্ন তাপীয় বৈশিষ্ট্যের তথ্যসংগ্রহ   তথ্যসূত্র     5.Thermodynamics An Engineering Approach, by Yunus A. Cengel and Michael Boles.  বিষয়শ্রেণী:তাপগতিবিজ্ঞান বিষয়শ্রেণী:বায়ুমণ্ডলীয় তাপগতিবিজ্ঞান  ja:顕熱
কোলোনিয়া দেল সাক্রামেন্তো (স্পেনীয় ভাষায়: Colonia del Sacramento), সংক্ষেপে কোলোনিয়া, দক্ষিণ-পশ্চিম উরুগুয়ের একটি ছোট শহর। শহরটি মোন্তেবিদেও-র ১৬০ কিলোমিটার পশ্চিমে, রিও দে লা প্লাতা নদীর তীরে, বুয়েনোস আইরেস-এর অপর কূলে অবস্থিত। ১৬৮০ সালে ব্রাজিল থেকে আগত কিছু পর্তুগিজ শহরটি প্রতিষ্ঠা করেন। Colônia do Sacramento এর পর্তুগিজ নাম। এটি উরুগুয়ের প্রাচীনতম শহর। শহরটি এর ঔপনিবেশিক আমলের স্থাপত্য পরিচিত। এর পুরাতন শহর অংশটি ইউনেস্কো একটি বিশ্ব ঐতিহ্যবাহী স্থান।   শহরটি একটি কৃষি অঞ্চলের কেন্দ্রে অবস্থিত। এখানে টেক্সটাইল শিল্প প্রচলিত এবং একটি প্রযুক্তি ইন্সটিটিউট আছে। এখানে প্রায় ২২ হাজার লোক বাস করে।   তথ্যসূত্র   বিষয়শ্রেণী:উরুগুয়ের শহর বিষয়শ্রেণী:সাবেক পর্তুগিজ উপনিবেশ বিষয়শ্রেণী:উরুগুয়ের পর্যটন
আখিরা-মাচ্চা নদী বাংলাদেশের উত্তর-পশ্চিমাঞ্চলের রংপুর, গাইবান্ধা ও দিনাজপুর জেলার একটি নদী। নদীটির দৈর্ঘ্য ৮৪ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আখিরা-মাচ্চা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১।   প্রবাহ  আখিরা-মাচ্চা নদীটি রংপুর জেলার মিঠাপুকুর উপজেলার খোরাগাছ ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদী পীরগঞ্জ, সাদুল্লাপুর ও পলাশবাড়ী উপজেলা অতিক্রম করে দিনাজপুর জেলার ঘোড়াঘাট উপজেলার ঘোড়াঘাট পৌরসভা পর্যন্ত প্রবাহিত হয়ে করতোয়া, নীলফামারী, নদীতে নিপতিত হয়েছে। ভাটিতে নদীটি মাচ্চা নামে পরিচিত। আখিরা নদী পীরগঞ্জ পৌরসভা পাশ দিয়ে পীরগঞ্জের বড়বিলা নামক বিলে পতিত হয়ে ওখান থেকে আবার ঘোড়াঘাট করতোয়া নদীতে মিশে গেছে। মৌসুমি প্রকৃতির এই নদীতে শুকনো মৌসুমে পানির প্রবাহ থাকে না, নদীটি অনেকটা শুকিয়ে যায়। সে সময় নদীর কোলজুড়ে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। সে সময় নদীর দুকূল উপচে তীরবর্তী এলাকায় বন্যার পানি প্রবাহিত হয়।   আরও দেখুন   বাংলাদেশের নদীর তালিকা   তথ্যসূত্র   বিষয়শ্রেণী:দিনাজপুর জেলার নদী বিষয়শ্রেণী:গাইবান্ধা জেলার নদী বিষয়শ্রেণী:রংপুর জেলার নদী বিষয়শ্রেণী:মিঠাপুকুর উপজেলা বিষয়শ্রেণী:সাদুল্লাপুর উপজেলা বিষয়শ্রেণী:পলাশবাড়ী উপজেলা বিষয়শ্রেণী:ঘোড়াঘাট উপজেলা বিষয়শ্রেণী:পীরগঞ্জ উপজেলা, রংপুর
১৯৯৬ সালের এপ্রিল মাসে ভারতের আসামের ১১৪টি আসনের সদস্য নির্বাচনের জন্য আসাম বিধানসভার নির্বাচন অনুষ্ঠিত হয়। ভারতীয় জাতীয় কংগ্রেস (আইএনসি) জনপ্রিয় ভোটে জয়লাভ করে, কিন্তু অসম গণ পরিষদ (এজিপি) সর্বাধিক আসন জিতে এবং প্রফুল্ল কুমার মহন্তকে তার দ্বিতীয় মেয়াদের জন্য আসামের মুখ্যমন্ত্রী হিসেবে নিযুক্ত করা হয়। ভারতের সীমানা নির্ধারণ কমিশনের সুপারিশ অনুসারে, নির্বাচনী এলাকার সংখ্যা ১২৬ নির্ধারণ করা হয়েছিল, কিন্তু মাত্র ১২২টি আসনে নির্বাচন অনুষ্ঠিত হয়েছিল। দিসপুর, দেরগাঁও, নাজিরা এবং মার্গেরিটা আসনগুলিতে তাৎক্ষণিকভাবে ভোটগ্রহণ হয়নি, তবে ১৯৯৬ সালের নভেম্বরে ভোটগ্রহণ হয়েছিল।   পটভূমি  আসামের মুখ্যমন্ত্রী হিতেশ্বর শইকীয়া নির্বাচনের মাত্র ৫ দিন আগে, ২২ এপ্রিল ১৯৯৬ তারিখে দিল্লিতে মারা যান। ভূমিধর বর্মণ মুখ্যমন্ত্রী হিসেবে শপথ গ্রহণ করেন। তবে নির্বাচনের পর কংগ্রেস সরকার গঠন করতে না পারায় তার মেয়াদ ছিল মাত্র ২২ দিন।  ১৯৯৩ সালে এজিপি থেকে বিচ্ছিন্ন দল নতুন অসম গণ পরিষদ এজিপির সাথে পুনরায় একীভূত হয়। এছাড়াও, নির্বাচনের আগে এজিপি সিপিআই, সিপিআই(এম), এএসডিসি এবং ইউএমএফএ-এর সাথে পাঁচদলীয় জোট গঠন করে।   ফলাফল     তথ্যসূত্র   বিষয়শ্রেণী:আসাম বিধানসভা নির্বাচন বিষয়শ্রেণী:১৯৯৬-এ ভারতে রাজ্য বিধানসভা নির্বাচন
সীতা সোরেণ ঝাড়খণ্ড মুক্তি মোর্চার নেতা এবং ঝাড়খণ্ড বিধানসভার সদস্য। তিনি জেএমএম প্রধান শিবু সোরেনের পুত্রবধূ এবং মরহুম দুর্গা সোরেনের স্ত্রী। তিনি ২০১২ রাজ্যসভা নির্বাচনের ভোটগ্রহণে অর্থ প্রাপ্তির অভিযোগে অভিযুক্ত এবং সাত মাস কারাবরণ করেছিলেন। তিনি এখন জামিনে রয়েছেন। http://timesofindia.indiatimes.com/india/Sita-Soren-gets-bail-in-horse-trading-case/articleshow/42336806.cms ২০১৯ সালে ঝাড়খণ্ডের জামা থেকে সীতা সোরেন বিধায়ক নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড বিধানসভার নারী সদস্য বিষয়শ্রেণী:ঝাড়খণ্ড মুক্তি মোর্চার রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:ঝাড়খণ্ড বিধানসভার সদস্য ২০০৯-২০১৪ বিষয়শ্রেণী:ঝাড়খণ্ড বিধানসভার সদস্য ২০১৪-২০১৯ বিষয়শ্রেণী:ঝাড়খণ্ড বিধানসভার সদস্য ২০১৯-২০২৪
স্কটিশ ডেমোক্রেটিক অ্যালায়েন্স (এসডিএ) ছিল ২০০৯ সালে স্কটিশ এন্টারপ্রাইজ পার্টি (SEP) এর উত্তরসূরি হিসেবে গঠিত একটি রাজনৈতিক সংগঠন। এটি স্কটিশ স্বাধীনতা এবং ইউরোপীয় ইউনিয়ন থেকে প্রত্যাহারের সমর্থন করে। যদিও এটি একটি রাজনৈতিক দল থেকে বিকশিত হয়েছিল, এসডিএ স্কটল্যান্ডের বর্তমান বিষয়গুলির উপর একটি থিঙ্ক ট্যাঙ্ক হিসাবে কাজ করার জন্য কিছু সময় ব্যয় করেছিল। SDA home page. Retrieved 31 December 2016 এটি ২০১৩ এবারডিন ডোনসাইড উপ-নির্বাচনে নির্বাচনে তার প্রথম প্রার্থী দাঁড়ায়, এবং মাত্র ৩৫ ভোট (০.১%) নিয়ে শেষ স্থান পায়।   তথ্যসূত্র   বিষয়শ্রেণী:স্কটিশ জাতীয়তাবাদী সংগঠন বিষয়শ্রেণী:স্কটল্যান্ডের বিলুপ্ত রাজনৈতিক দল বিষয়শ্রেণী:২০০৯-এ প্রতিষ্ঠিত রাজনৈতিক দল বিষয়শ্রেণী:যুক্তরাজ্যের ইউরোসেপ্টিক দল বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:যুক্তরাজ্যের কেন্দ্র-ডানপন্থী দল
এরকুলেস পেরেইরা দো নাসিমেন্তো (, ; জন্ম: ২০ অক্টোবর ২০০০; এরকুলেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন এরকুলেস পেরেইরা দো নাসিমেন্তো ২০০০ সালের ২০শে অক্টোবর তারিখে ব্রাজিলের জাইকোসে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
ফিনিক্স একটি রোবট নিয়ন্ত্রিত নভোযান যাকে মঙ্গল গ্রহে একটি বিশেষ অভিযানে প্রেরণ করা হয়েছে। এটি মার্স ফিনিক্স প্রোগ্রামের অন্তর্ভুক্ত।   পেলোডসমূহ  কোন নভোযানের নির্জীব যাত্রীদের সাধারণত পেলোড বলা হয়। তাই মঙ্গল গবেষণার জন্য প্রেরিত এই যন্ত্রপাতিগুলোকেও পেলোড বলা যায়। ফিনিক্সের পেলোডগুলো হচ্ছে:   রোবোটিক বাহু - ভূপৃষ্ঠের ০.৫ মিটার পর্যন্ত খনন করতে পারে। এর কাজ মাটি ও ধূলির নমুনা সংগ্রহ করা।  রোবোটিক বাহুর ক্যামেরা - রোবোটিক বাহুর হাতার সাথে যুক্ত। এটা দিয়ে প্রথমেই নমুনা সংগ্রহের অঞ্চলের ছবি তোলা হয়, সেখান থেকে কি ধরনের নমুনা পাওয়া যাবে তা এই ছবির মাধ্যমেই বিশ্লেষণ করা হয়।  সার্ফেস স্টেরিও ইমেজার - নভোযানের মূল ক্যামেরা। পাথফাইন্ডারের সাথে যুক্ত ক্যামেরার চেয়ে এর রিজলিউশন অনেক বেশি। এর মাধ্যমে মঙ্গলের আর্কটিক অঞ্চলের উচ্চ রিজলিউশন ছবি তোলা হয়।  থার্মাল অ্যান্ড ইভল্‌ভ্‌ড গ্যাস অ্যানালাইজার - সংক্ষিপ্ত নাম টেগা (TEGA)। এতে উচ্চ তাপমাত্রার চুল্লীর সাথে ভর বর্ণালীবীক্ষণ যন্ত্র যুক্ত আছে। এরকম আটটি ওভেন আছে। প্রতিটি ওভেন একটি করে নমুনা বিশ্লেষণ করতে পারে। বুঝতেই পারছেন, এর মাধ্যমে সংগৃহীত নমুনায় কি কি পদার্থ আছে তা খতিয়ে দেখা যাবে।  মার্স ডিসেন্ট ইমেজার - সংক্ষিপ্ত নাম মার্ডি (MARDI)। এর মাধ্যমে অবতরণের সময় মঙ্গল পৃষ্ঠের ছবি তোলার কথা ছিল। কিন্তু কিছু তথ্য হারিয়ে যাওয়ার কারণে অবতরণের সাত মিনিটে সে কোন ছবিই তুলতে পারেনি।  মাইক্রোস্কপি, ইলেকট্রোকেমিস্ট্রি অ্যান্ড কন্ডাক্টিভিটি অ্যানালাইজার - সংক্ষিপ্ত নাম মেকা (MECA)। এর মধ্যে চারটি গুরুত্বপূর্ণ যন্ত্র আছে:  আলোক অণুবীক্ষণ যন্ত্র: এর কাজ মঙ্গল থেকে সংগৃহীত নমুনায় উপস্থিত রেগোলিথের ছবি তোলা। ভূপৃষ্ঠে মৃত্তিকা স্তরের নিচেই রেগোলিথ স্তর থাকে, রেগোলিথ স্তরের নিচে থাকে অধিশিলার স্তর। তাই অধিশিলার উপরে অবস্থিত আলগা শিলাবস্তুর আচ্ছাদনকেই রেগোলিথ বলা যায়।  পারমাণবিক বল অণুবীক্ষণ যন্ত্র: আলোক অণুবীক্ষণের কাছে প্রেরিত নমুনার সামান্য অংশ নিয়ে কাজ করতে পারে। সে আট সিলিকনের টিপ দিয়ে এই নমুনা স্ক্যান করে এবং সিলিকন টিপ থেকে নমুনার বিকর্ষণের পরিমাণ নির্ণয় করে।  ওয়েট কেমিস্ট্রি গবেষণাগার: এখানে চারটি প্রকোষ্ঠে আছে। প্রতিটি প্রকোষ্ঠে মঙ্গলের নমুনার সাথে পৃথিবীর পানির মিশ্রণ ঘটানো হয়। এর ফলে মঙ্গলের মাটিতে উপস্থিত দ্রবণীয় উপাদানগুলো পানিতে দ্রবীভূত হয়ে যায়। এর মধ্যে প্রধানত ক্ষার ধাতুর আয়নগুলো নিয়ে গবেষণা করা হয়। এর মাধ্যমে মঙ্গল জীবন বিস্তারের জন্য কতটা সহায়ক হতে পারে তা নির্ণয় করা সম্ভব।  স্যাম্প্‌ল হুইল ও ট্রান্সলেশন স্টেজ: ৬৯টি নমুনা ধারকের মধ্যে ৬টি এখানে অবস্থিত। এগুলোর মাধ্যমে রোবটিক বাহুর কাছ থেকে নমুনা নিয়ে অণুবীক্ষণ যন্ত্রগুলোর কাছে পাঠানো হয়।  থার্মাল অ্যান্ড ইলেকট্রিকেল কন্ডাক্টিভিটি প্রোব - সংক্ষিপ্ত নাম টিইসিপি (TECP)। এতে পাঁচটি সন্ধানী যন্ত্র আছে যা দিয়ে নিম্নলিখিত পরিমাপগুলো করা হয়:  মঙ্গলীয় মাটির (রেগোলিথ) তাপমাত্রা  তাপীয় পরিবাহিতা  তড়িৎ পরিবাহিতা  পরাবৈদ্যুতিক প্রবেশ্যতা (dielectric permittivity)  বায়ুর দ্রুতি  পরিবেশের তাপমাত্রা  আবহাওয়বিজ্ঞান স্টেশন - নাম থেকেই এর কাজ বোঝা যাচ্ছে। এর সাথে বায়ু নির্দেশক এবং চাপ ও তাপ সেন্সর যুক্ত আছে। এগুলোর মাধ্যমে সে মঙ্গলের আবহাওয়া বিশ্লেষণ করে চলে।   বহিঃসংযোগ   Phoenix home page  Phoenix summary at JPL  Phoenix Profile by NASA's Solar System Exploration  Complete List of Works on the Phoenix DVD  Written Introduction to the Visions of Mars Project  Phoenix Mission Details Video  বিষয়শ্রেণী:মঙ্গলগ্রহ বিচরণ যান বিষয়শ্রেণী:জ্যোতিঃজীববৈজ্ঞানিক মহাকাশ অভিযান বিষয়শ্রেণী:মঙ্গল গ্রহে অভিযান বিষয়শ্রেণী:নাসা মহাকাশ সন্ধানী
ইরাকে প্রধান ধর্ম ইসলাম, ইরাকীদের প্রায় ৯৭% দ্বারা ইসলাম অনুসৃত হয়। অন্যান্য ৩% খ্রিস্টান এবং অন্যান্য ধর্মের নিম্নলিখিত ব্যক্তিদের সমন্বয়ে গঠিত। সমস্ত ইরাক জুড়ে অনেক শহরে উভয় শিয়া ও সুন্নি মুসলমানদের নাজাফ, কারবালা, বাগদাদ ও সামারায় সহ ঐতিহাসিক প্রাধান্য এলাকা রয়েছে।   ইসলাম   থাম্ব|ডান|250px|ফাল্লুজার একটি মসজিদ  ইরাকের দুটি স্বতন্ত্র ঐতিহ্যে ৯৭% মুসলমানরা ইসলাম অনুসরণ করেন, যাদের মধ্যে ৬৫% শিয়া (আরব, ফেয়লি কুর্দ, তুর্কমেনী) এবং ৩২% সুন্নি (আরব ও কুর্দি) রয়েছে। ২০১১ সালের একটি পিউ রিসার্চ সেন্টারের জরিপে দেখা যায়, ইরাকের মুসলমানদের ৫১% শিয়া, ৪২% সুন্নি, এবং বাকি ৫% "শুধু একজন মুসলিম" হিসেবে নিজেদের বর্ণনা দেয় এমন। আরবি ভাষী শিয়া Iraqiyyuns হিসাবে পরিচিত এবং আরবি ভাষী সুন্নি Jaziran আরবদের নামে পরিচিত। ইসলামের ছোট অংশগুলো ইরাকে বিদ্যমান, যেমন শিয়ার একটি ছোট অংশ শায়খধর্ম (الشيخية) সম্প্রদায় বসরা ও কারবালায় কেন্দ্রীভূত।John Esposito, ইসলাম অক্সফোর্ড অভিধান, অক্সফোর্ড বিশ্ববিদ্যালয় প্রেস ২০০৩  ইরাক বহু ধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে। ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাড়ি ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তাঁরা "লুকানো ইমাম" নামে এবং জাফর (Ja'farī) মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়।   খ্রীষ্টধর্ম  খ্রিস্টধর্মের দূত টমাস, আদ্দাই (থদ্দেয়) এবং তার শিষ্যগণ আগগাগি এবং মারি দ্বারা প্রথম শতাব্দীতে ইরাকে সর্বপ্রথম খ্রিস্টধর্ম আনা হয়েছিল।   আরও দেখুন   ইরাকের জনপরিসংখ্যান   তথ্যসূত্র     বিষয়শ্রেণী:ধর্মবিশ্বাস বিষয়শ্রেণী:ইরাক বিষয়শ্রেণী:দেশ অনুযায়ী ধর্মবিশ্বাস বিষয়শ্রেণী:এশিয়ার ধর্মবিশ্বাস বিষয়শ্রেণী:ইরাকে ধর্ম
আসিফ ইকবাল (জন্ম: ২৫ ডিসেম্বর ১৯৮১) সংযুক্ত আরব আমিরাতে জন্মগ্রহণকারী ভারতীয় বংশোদ্ভূত আন্তর্জাতিক ক্রিকেট আম্পায়ার। বর্তমানে তিনি আইসিসি আম্পায়ারদের ডেভেলপমেন্ট প্যানেলের সদস্য।  ১০ অক্টোবর ২০২১-এ, তিনি নামিবিয়া ও পাপুয়া নিউগিনির মধ্যকার ম্যাচে প্রথম টুয়েন্টি২০ আন্তর্জাতিক (টি২০আই) ম্যাচে আম্পায়ারের দায়িত্ব পালন করেন। ২৭ এপ্রিল ২০২২-এ, তিনি সংযুক্ত আরব আমিরাত ও হংকংয়ের মধ্যকার ম্যাচে তার প্রথম মহিলাদের টুয়েন্টি২০ আন্তর্জাতিক (ডাব্লিউটি২০আই) ম্যাচেও আম্পায়ারের দায়িত্ব করেছিলেন। ৪ জুন ২০২৩-এ, ওয়েস্ট ইন্ডিজ দল সংযুক্ত আরব আমিরাত সফরের সময় সংযুক্ত আরব আমিরাত ও ওয়েস্ট ইন্ডিজ ক্রিকেট দলের মধ্যে তিনি তার প্রথম একদিনের আন্তর্জাতিক (ওডিআই) ম্যাচ হিসেবে দ্বায়িত্ব পালন করেন। ১১ এপ্রিল ২০২৪-এ, এছাড়াও তিনি ২০২৪ সংযুক্ত আরব আমিরাত মহিলা ত্রিদেশীয় সিরিজে মার্কিন যুক্তরাষ্ট্র ও পাপুয়া নিউগিনির মধ্যে তার প্রথম মহিলাদের (ডাব্লিউওডিআই) ম্যাচ দ্বায়িত্ব পালন করেছিলেন।  আরও দেখুন  একদিনের আন্তর্জাতিক ক্রিকেট আম্পায়ারদের তালিকা  টুয়েন্টি২০ আন্তর্জাতিক ক্রিকেট আম্পায়ারদের তালিকা  তথ্যসূত্র  বহিঃসংযোগ      বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:সংযুক্ত আরব আমিরাতে ভারতীয় অভিবাসনকারী বিষয়শ্রেণী:সংযুক্ত আরব আমিরাতে ভারতীয় প্রবাসী বিষয়শ্রেণী:আমিরাতের টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:বারমুলা জেলার ব্যক্তি
গণপ্রজাতন্ত্রী বাংলাদেশ এর ১৯৮১ সালের প্রধান ঘটনা প্রবাহ   অবশ্যপালনীয়   রাষ্ট্রপতি : জিয়াউর রহমান (৩০ মে পর্যন্ত), আবদুস সাত্তার (৩০ মে হইতে)  প্রধানমন্ত্রী : শাহ আজিজুর রহমান  প্রধান বিচারপতি : কামালউদ্দিন হোসেন  ঘটনাপঞ্জী  মে  ৩০ মে : জিয়াউর রহমান আততায়ীর হাতে নিহত হন। নভেম্বর  ১৫ নভেম্বর : ২য় রাষ্ট্রপতি নির্বাচন অনুষ্ঠিত হয়। নির্বাচনে আব্দুস সাত্তার জয়লাভ করেন, যিনি ৬৫.৫% ভোট লাভ করেন। মোট ৫৪.৩% ভোট সংগৃহীত হয়েছিল। কিছু অজানা দিনের ঘটনা  দেশে ২য় বারের মতো আদমশুমারি হয়। এবং এরপর থেকে প্রতি ১০ (দশ) বছর পরপর গণনা সংগঠিত হয়। মৃত্যু  বাংলাদেশী কবি ও সাহিত্যিক খান মোহাম্মদ মঈনউদ্দীন ১৬ ফেব্রুয়ারি মৃত্যুবরণ করেন।  বাঙালি পতঙ্গবিশারদ ও উদ্ভিদবিদ, সামাজিক কীটপতঙ্গের ওপর গবেষণাকর্মের জন্য বিখ্যাত গোপালচন্দ্র ভট্টাচার্য। বাংলার কীটপতঙ্গ নামক গ্রন্থটি রচনার জন্য ১৯৭৫ খ্রিষ্টাব্দে তিনি রবীন্দ্র পুরস্কার জয় করেন এবং ৮ এপ্রিল মৃত্যুবরণ করেন।  জনপ্রিয় বাঙালি কথাশিল্পী, ঔপন্যাসিক আকবর হোসেন ২ জুন, ১৯৮১ সালে মৃত্যুবরণ করেন।  বাংলাদেশের অন্যতম পরিসংখ্যানবিদ, বিজ্ঞানী, সাহিত্যিক ও শিক্ষাবিদ কাজী মোতাহার হোসেন ৯ অক্টোবর মৃত্যুবরণ করেন।  বুয়েটের প্রথম উপাচার্য এম এ রশীদ তিনিই দেশের প্রথম ব্যক্তি যিনি প্রকৌশলী বিষয়ে প্রথম পিএইচডি সম্পন্ন করেন। ৬ নভেম্বর মৃত্যুবরণ করেন। আরও দেখুন  ১৯৮১ সালের বাংলাদেশী চলচ্চিত্রের তালিকা  বাংলাদেশের ইতিহাসের সময়রেখা  তথ্যসূত্র   বহিঃসংযোগ
আলেসান্দ্রা ওয়াটল মেলে (জন্ম ৫ সেপ্টেম্বর ২০০২), যিনি আলেসান্দ্রা নামে পরিচিত, একজন ইতালীয়-নরওয়েজীয় সঙ্গীতশিল্পী। তিনি  এর সপ্তম মৌসুমে অংশগ্রহণ করেছিলেন। ২০২২ সালে, সরাসরি অনুষ্ঠান শুরু করেন।  তিনি "কুইন অফ কিংস" এর সাথে ২০২৩ সালের ইউরোভিশন গানের প্রতিযোগিতায় নরওয়ের প্রতিনিধিত্ব করেন, যা ২৬৮ পয়েন্ট নিয়ে গ্র্যান্ড ফাইনালে ৫ম স্থান অর্জন করেন।  তার ট্র্যাকটি নরওয়েতে এক নম্বরে উঠে আসে এবং এগারোটি দেশে শীর্ষ দশে হিট হয়।   প্রাথমিক জীবন ও শিক্ষা  মেলের জন্ম ৫ সেপ্টেম্বর ২০০২ সালে সাভোনার পিয়েট্রা লিগুরে, আলবেঙ্গার বাসিন্দা এক ইতালীয় পিতা এবং নরওয়েজীয় মা স্টাথেলের ঘরে এবং তিনি সিসানো সুল নেভাতে বেড়ে ওঠেন। Svelstad, Oda Elise (2 February 2023). "MGP-låten til Alessandra Mele er verdshit allereie – sanninga som faren ikkje veit om". NRK (in Norwegian Nynorsk). Archived from the original on 2 February 2023. Retrieved 5 February 2023. ১২ বছর বয়সে, তিনি ভ্যাল বোরমিডা অঞ্চলের স্থানীয় প্রতিভা প্রদর্শনী ভিবি ফ্যাক্টরের পঞ্চম সংস্করণ জিতেছিলেন।  ২০১৯ সালে উচ্চ বিদ্যালয় পাশ করে তিনি নরওয়েতে স্থানান্তরিত হন এবং পোরসগ্রুনে তার মাতামহ-দাদীর সাথে  বসবাস শুরু করেন এবং লিলহ্যামার ইনস্টিটিউট অফ মিউজিক প্রোডাকশন অ্যান্ড ইন্ডাস্ট্রিজে পড়াশোনা করার জন্য লিলহ্যামারে চলে যান।    তথ্যসূত্র   বিষয়শ্রেণী:CS1 Norwegian Nynorsk-language sources (nn) বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:এলজিবিটিকিউ গায়িকা বিষয়শ্রেণী:২১শ শতাব্দীর নরওয়েজীয় সঙ্গীতশিল্পী বিষয়শ্রেণী:ইতালীয় বংশোদ্ভূত নরওয়েজীয় ব্যক্তি বিষয়শ্রেণী:নরওয়েজীয় উভকামী নারী বিষয়শ্রেণী:নরওয়েজীয় এলজিবিটিকিউ সঙ্গীতশিল্পী বিষয়শ্রেণী:মেলোডি গ্র্যান্ড প্রিক্স বিজয়ী বিষয়শ্রেণী:নরওয়েজীয় বংশোদ্ভূত ইতালীয় ব্যক্তি বিষয়শ্রেণী:ইতালীয় উভকামী সঙ্গীতজ্ঞ বিষয়শ্রেণী:ইতালীয় উভকামী নারী বিষয়শ্রেণী:নরওয়েতে ইতালীয় অভিবাসী বিষয়শ্রেণী:নরওয়ের ইংরেজি ভাষার সঙ্গীতশিল্পী বিষয়শ্রেণী:ইতালির ইংরেজি ভাষার সঙ্গীতশিল্পী বিষয়শ্রেণী:উভকামী গায়িকা বিষয়শ্রেণী:২১শ শতাব্দীর নরওয়েজীয় গায়িকা বিষয়শ্রেণী:২১শ শতাব্দীর ইতালীয় গায়িকা